### 

Проект

/образец 10/

**Д О Г О В О Р**

**№………………../………………..2018 г.**

**за възлагане на обществена поръчка с предмет:**

**„Доставка на канцеларски материали за срок от 36 месеца за нуждите на ТП ДГС Берковица”**

Днес, ..............2018 г., в гр. Берковица, на основание чл. 112, ал.1 от Закона за обществените поръчки, след проведена открита процедура по реда на ЗОП, между:

1. **ТП Държавно горско стопанство „Берковица”,** със седалище и адрес на управление гр. Берковица, ул. Митрополит Кирил” № 13, ЕИК 2016174760161, представлявано от Йордан Йосифов Йончев, в качеството му на Директор и Иванка Тодорова Георгиева, в качеството и на гл. счетоводител, наричано за краткост ВЪЗЛОЖИТЕЛ от една страна, и

**2.** „....................................................................„, вписано в Търговския регистър към Агенция по вписванията с ЕИК: ............................, със седалище и адрес на управление: ....................................................................................................................., представлявано от ............................................................. в качеството му на ........................, наричано за краткост по – долу **ИЗПЪЛНИТЕЛ,**

**на основание** чл.112, ал.1 от ЗОП и след проведена процедура по реда на чл.20, ал.2, т.2, във връзка с чл.18, ал.1, т.12 от ЗОП и решение №…………/2018г. на Директора на **ТП ДЪРЖАВНО ГОРСКО СТОПАНСТВО БЕРКОВИЦА** за определяне на ИЗПЪЛНИТЕЛ на обществена поръчка с предмет: **“Доставка на канцеларски материали за срок от 36 месеца за нуждите на ТП ДГС - Берковица” по обособени позиции** се сключи настоящият договор за следното:

**І. ПРЕДМЕТ НА ДОГОВОРА**

Чл.1. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да доставя фабрично нови, неупотребявани канцеларски материали, в оригинална опаковка и произведени от качествени суровини, осигуряващи нормална и безпроблемна експлоатация за периода на ползването им, като същите следва да отговарят на изискванията поставени към всеки един артикул в Приложение №……………„Списък на канцеларските материали по видове и прогнозни количества“, *съгласно Техническите спецификации за изпълнение, неразделна част от настоящия договор.* Количествата са прогнозни за 36/тридесет и шест/ месеца, като **ВЪЗЛОЖИТЕЛЯ** не се ангажира с цялостното усвояване на посочените видове и количества. Възложителят може да заяви различни от посочените в Приложение №…………. количества за отделен вид и да ги заплаща съобразно единичната им цена, посочена в офертата на Изпълнителя.

Чл.2. Настоящият договор се сключва за периодични доставки на фабрично нови канцеларски материали, в зависимост от моментните потребнности на Възложителя, като изпълнението му се осъществява по следния механизъм: При възникване на необходимост от доставка на канцеларски материали **ВЪЗЛОЖИТЕЛЯТ** писмено по факс или имейл, заявява необходимите количества, като цената е в зависимост от предложеното в Ценовото предложение Образец №9/приложение 9.1/9.2/ на изпълнителя, а сроковете на доставката са в зависимост и в съответствие с уговорените по-долу условия.

Чл. 3. Доставените канцеларски материали следва да са съотватствата на изискванията изрично визирано в Пълното описание на поръчката и техническите спецификации за изпълнение.

**II. ЦЕНА И НАЧИН НА ПЛАЩАНЕ**

Чл.4 (1)Общата стойност за доставка на фабрично нови канцеларски материали по обособена позиция №……….: „**Доставка на канцеларски материали за срок от 36 месеца за нуждите на ТП ДГС-Берковица”** съгласно приложение №.…….….. във връзка с изпълнение на предмета на поръчката за 36 ( тридесет и шест месеца) е .....................(............................................) лева без включен ДДС, съгласно ценовото предложение (образец №9 и приложение №9.1/2) на **ИЗПЪЛНИТЕЛЯ.**

(2) Посочената в ал.1 стойност включва всички разходи във връзка с комплексното изпълнение на поръчката.

Чл.5.**ВЪЗЛОЖИТЕЛЯТ** се задължава да заплаща на **ИЗПЪЛНИТЕЛЯ** доставените по заявка канцеларски материали, по единични цени, посочени от **ИЗПЪЛНИТЕЛЯ** в приложение №9 1/2…. неразделна част от ценовото предложение (образец №9)

Чл.6. **ВЪЗЛОЖИТЕЛЯТ** не се ангажира с цялостното усвояване на посочените видове и количества. Могат да бъдат заявени различни от посочените в Приложение №8.1/2….. количества от отделен вид, като се заплащат съобразно единичните цени, посочени в ценовото предложение на **ИЗПЪЛНИТЕЛЯ**.

Чл.7(1)**ВЪЗЛОЖИТЕЛЯТ** заплаща на **ИЗПЪЛНИТЕЛЯ** стойността на заявените и доставени канцеларски материали в български лева, по банков път, в срок до 10(десет) работни дни включително, след представяне на надлежно оформена фактура, издадена след подписването на двустранен приемо-предавателен протокол, удостоверяващ приемане на изпълнение без възражение на доставените канцеларски материали.

(2)Разплащането се извършва по банков път чрез платежно нареждане по сметка на **ИЗПЪЛНИТЕЛЯ**:

IBAN..............................................................

BIC:................................................................

Банка.................................................. ............

Град................................................................

(3) **ИЗПЪЛНИТЕЛЯТ** е длъжен да уведоми писмено **ВЪЗЛОЖИТЕЛЯ** за всички последващи промени по ал.2 в срок от три дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯТ** в посочения срок се счита, че плащанията са извършени надлежно.

**III.СРОК, МЯСТО И УСЛОВИЯ ЗА ИЗПЪЛНЕНИЕ**

Чл.8. Срокът за изпълнение на предмета на поръчката е 36 ( тридесет и шест) месеца, считано от датата на влизане в сила на договора, или до пълното усвояване на сумата по него, което от двете събития настъпи по-рано.

Чл.9. Място на доставка – административната сграда на ТП ДГС Берковица, на адрес: гр. Берковица, ул. Митрополит Кирил” № 13, етаж 2.

Чл.10(1) Срок на доставка – Срокът на доставката е до **седем календарни дни** след получаване на устна заявка по телефон или писмена заявка от Възложителя изпратена на email адрес. Отделните доставки се осъществяват в рамките на работното време на ТП ДГС Берковица - от 08: 00 до 17: 00 часа.

(2) Възложителят си запазва правото да възлага спешни поръчки, което обстоятелство изрично се посочва в заявката**. Срокът на доставка на спешни поръчки е 24 часа.**

(3)Възложителят поставя срок за отстраняване на несъответствията. При установени разлики във вида, количеството, качеството, единичните цени или стойността на доставените канцеларски материали, представители на двете страни съставят двустранен констативен протокол, по силата на който Изпълнителят е длъжен да отстрани за своя сметка несъответствията в срок до 3 (три) работни дни, считано от деня, следващ датата на съставяне и подписване на протокола.

(4)Възложителят има право да прави рекламации до 3 (три) работни дни след доставката, пред Изпълнителя за констатирани явни недостатъци или появили се скрити недостатъци на вече доставените канцеларски материали, като иска отстраняването или коригирането им за сметка на Изпълнителя в срок до 3 (три) работни дни, считано от деня следващ датата на получаване на рекламационното съобщение. Рекламационното съобщение може да бъде изпратено по електронна поща/поща.

(5)Доставяните канцеларски материали да са с качество, отговарящо на БДС и действащите европейски стандарти и изисквания. Доставяните канцеларски материали да са фабрично нови, неупотребявани, да нямат явни и скрити дефекти при нормална работа

Чл.11. Коректното изпълнение на всяка доставка по договора се документира с двустранно подписан приемо-предавателен протокол без възражения относно доставените канцеларски материали, подписан от определените от страна на **ВЪЗЛОЖИТЕЛЯ** и **ИЗПЪЛНИТЕЛЯ** лица.

Чл.12.**ИЗПЪЛНИТЕЛЯТ** гарантира изпълнението на всяка отделна заявка в съответствие с настоящия договор и изискванията на **ВЪЗЛОЖИТЕЛЯ** в срока визиран в чл.10 от настоящия договор.

Чл.13. Приемането на работата по настоящия договор се удостоверява с подписване от определени от страна на **ВЪЗЛОЖИТЕЛЯ** и **ИЗПЪЛНИТЕЛЯ** лица на двустранен приемо-предавателен протокол, удостоверяващ получените без възражение канцеларски материали.

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл.14. **ВЪЗЛОЖИТЕЛЯТ** има право да изисква от **ИЗПЪЛНИТЕЛЯ** да достави в срок фабрично нови канцеларски материали, съгласно техническите спецификации, като същите по видове и количества са детайлно посочени в *Приложение № 1 - „Списък на канцеларските материали по видове и прогнозни количества“.* **включени в списъка по чл. 12, ал. 1, т. 1 от ЗОП**

Чл.15. **ВЪЗЛОЖИТЕЛЯТ** има право *Приложение №2 - „Списък на канцеларските материали по видове и прогнозни количества“.*

да задържи съответната част от гаранцията за изпълнение при неизпълнение от страна на **ИЗПЪЛНИТЕЛЯ** на клаузи от договора и да получи неустойка в размера на определен в раздел VIII от настоящия договор.

Чл.16. **ВЪЗЛОЖИТЕЛЯТ** има право да прекрати договора във всеки един момент по време на изпълнението му с едностранно писмено едномесечно предизвестие, ако изпълнението до момента на прекратяването му се различава по количество и качество съгласно уговореното по настоящия договор и ако е заплатил на ИЗПЪЛНИТЕЛЯ извършените до този момент от него коректни доставки на канцеларски материали, след тяхното приемане.

Чл.17. **ВЪЗЛОЖИТЕЛЯТ** има право да прекрати действието на договора без предизвестие на основание чл.118, ал.1, т.2 и т.3 от ЗОП във връзка с чл.73, т.1 от Правилника за прилагане на закона за обществените поръчки.

Чл.18. **ВЪЗЛОЖИТЕЛЯТ** има право да спира финансирането и да иска отстраняване за сметка на **ИЗПЪЛНИТЕЛЯ** при допуснати от последния недостатъци при изпълнение на договора.

Чл.19. **ВЪЗЛОЖИТЕЛЯТ** има право да изисква от Изпълнителя да сключи и да му предостави договори за подизпълнение с посочените в офертата му подизпълнители.

Чл.20**. ВЪЗЛОЖИТЕЛЯТ** е длъжен да определи лице за свой представител за подаване на заявките, приемане на доставките, съставяне и подписване на съответните документи и осъществане на контрол по сключения договор.

Чл.21.**ВЪЗЛОЖИТЕЛЯТ** е длъжен да приеме изпълнението по договора, ако то отговаря на уговореното между страните.

Чл.22.**ВЪЗЛОЖИТЕЛЯТ** е длъжен да осигурява финансиране на доставките съобразно изискванията на договора.

Чл.23.**ВЪЗЛОЖИТЕЛЯТ** е длъжен да заявява своевременно необходимите количестава.

Чл.24. **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** доставените канцеларски материали по банков път в срок срок до 10(десет) работни дни включително, след представяне на надлежно оформена фактура, издадена след подписването на двустранен приемо-предавателен протокол, удостоверяващ приемане на изпълнение без възражение на доставените канцеларски материали.

Чл.25. **ВЪЗЛОЖИТЕЛЯТ** има право да заявява различни от посочените в Приложение №1 /2 количества за отделен вид, като същите се заплащат съобразно единичната им цена, посочена от страна на ИЗПЪЛНИТЕЛЯ.

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл.26.(1) ИЗПЪЛНИТЕЛЯ е длъжен да доставя, съобразно изискванията на **ВЪЗЛОЖИТЕЛЯ, канцеларски материали съгласно Приложение №1** „Списък на канцеларските материали по видове и прогнозни количества“, като същите следва: **включени в списъка по чл. 12, ал. 1, т. 1 от ЗОП**

**Приложение №2** „Списък на канцеларските материали по видове и прогнозни количества“

1.1.да сафабричнонови, неупотребявани и да отговарят на изискванията поставени към всеки един артикул в Приложение №1/2, към техническите спецификации;

1.2. да се доставят в оригинална опаковка на производителя;

1.3. да са произведени от качествени суровини, осигуряващи нормална и безпроблемна експлоатация

за периода на ползването им.

(2) ИЗПЪЛНИТЕЛЯ е длъжен да изпълни поръчката в срок, съобразно изискванията на Възложителя, а именно до пет работни дни след получаване на заявка по факс или email адрес.

Чл.27. ИЗПЪЛНИТЕЛЯ е длъжен да посочи номер на факс или имейл адрес за изпращане на заявки от **ВЪЗЛОЖИТЕЛЯ.**

Чл.28. **ИЗПЪЛНИТЕЛЯ** е длъжен да доставя заявените канцеларски материали в опаковки подходящи за запазването им при транспортиране, като разтоварва същите са своя сметка.

Чл.29. **ИЗПЪЛНИТЕЛЯ** е длъжен да определи свой представител, който ще приема заявките, ще доставя заявените канцеларски материали, ще подписва всички документи във връзка с изпълнението на предмета на на поръчката.

Чл.30. **ИЗПЪЛНИТЕЛЯ** е длъжен при искане на **ВЪЗЛОЖИТЕЛЯ** да доказва произхода и качеството на предлаганите канцеларски материали.

Чл.31. **ИЗПЪЛНИТЕЛЯ** е длъжен да отстранява за своя сметка допуснатите недостатъци в процеса на изпълнението на договора.

Чл.32. **ИЗПЪЛНИТЕЛЯ** е длъжен да предостави на ВЪЗЛОЖИТЕЛЯ надлежно оформена фактура за доставените канцеларски материали с данни съгласно чл.7, ал.3 от настоящия договор.

Чл.33. **ИЗПЪЛНИТЕЛЯ** е длъжен да сключи договор за подизпълнение, когато е обявил в офертата си ползването на подизпълнител.

Чл.34. **ИЗПЪЛНИТЕЛЯ** има право да получи стойността на направените доставки при посочените в настоящия договор условия и срокове.

VI. ПОДИЗПЪЛНИТЕЛИ

*(Разделът се прилага, само ако изпълнителят е декларирал в офертата си, че ще използва подизпълнители)*

Чл.35 (1) **ИЗПЪЛНИТЕЛЯТ** е длъжен да сключи договор за подизпълнение, когато е обявил в офертата си ползването на подизпълнител/и.

(2) Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на договора.

(3) В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ**, заедно с доказателства, че са изпълнени условията по [чл. 66, ал. 2](apis://Base=NARH&DocCode=41765&ToPar=Art66_Al2&Type=201/) и [11 ЗОП](apis://Base=NARH&DocCode=41765&ToPar=Art66_Al11&Type=201/).

(4) След сключването на настоящия договор и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителя/-лите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

Чл.36 (1) При сключването на договор с подизпълнител **ИЗПЪЛНИТЕЛЯТ** е длъжен да създаде условия и гаранции, че:

1.приложимите клаузи на договора са задължителни за изпълнение от подизпълнителите;

2.действията на подизпълнителя/-ите няма да доведат пряко или косвено до неизпълнение на договора;

3.при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителите.

(2) В случай, че **ВЪЗЛОЖИТЕЛЯТ** установи, че подизпълнител не изпълнява възложените му дейности, съгласно настоящия договор, той може незабавно да изиска от **ИЗПЪЛНИТЕЛЯ** сам да извърши тези дейности.

#### VII. ГАРАНЦИЯ ЗА ИЗПЪЛНЕНИЕ

**Размер и форма на гаранцията**

Чл. 37. (1) При подписване на настоящия договор, **ИЗПЪЛНИТЕЛЯТ** представя безусловна и неотменима банкова гаранция за изпълнение, застраховка или парична сума, внесена по сметка на, **IBAN BG02CECB979010E7678700, BIC CECBBGSF, при „ЦКБ” АД –клон Монтана**, **гр.Берковица** (в платежното нареждане се указва задължително основанието за внасяне). Гаранцията за изпълнение е в размер на **5 (пет) %** от общата стойност на договора по чл.4, ал.1 без включен ДДС. При специализирани предприятия или кооперации на хора с увреждания, гаранцията за изпълнение на договора е **2 (два) %** от стойността на договора.

(2) Изпълнителят представя документи за внесената гаранция за изпълнение на Договора към датата на сключването му.

(3) Изпълнителят избира формата на гаранцията измежду една от следните: (а) парична сума внесена по банковата сметка на **ВЪЗЛОВИТЕЛЯ**; (б) банкова гаранция; или (в) застраховка.

**Изисквания по отношение на гаранцията**

Чл. 38. (1) Когато гаранцията се представя във вид на **парична сума**, тя се внася по следната банкова сметка на **ВЪЗЛОЖИТЕЛЯ: IBAN BG02CECB979010E7678700, BIC CECBBGSF, при „ЦКБ” АД –клон Монтана**, **гр.Берковица**

В платежното нареждане задължително се посочва основанието за внасяне. Всички банкови разходи, свързани с преводите на сумата са за сметка на **ИЗПЪЛНИТЕЛЯ**;

(2) Когато Изпълнителят представя **банкова гаранция** се представя оригиналът й, като тя е безусловна, неотменяема и непрехвърляема като покрива 100 % (*сто процента*) от стойността на гаранцията за изпълнението му със срок на валидност, срокът на действие на Договора, плюс 30 (тридесет) дни. Същата следва да бъде изискуема при първо писмено поискване, в което **ВЪЗЛОЖИТЕЛЯТ** заяви, че **ИЗПЪЛНИТЕЛЯТ** не е изпълнил задължение по договор**.**

(2.1) Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения.

(2.2) Всички банкови разходи, свързани с обслужването на превода на гаранцията, включително при нейното възстановяване, са за сметка на **ИЗПЪЛНИТЕЛЯ**.

(3) **Застраховката**, която обезпечава изпълнението, чрез покритие на отговорността на **ИЗПЪЛНИТЕЛЯ**, е със срок на валидност, срока на действие на договора, плюс 30 (тридесет) дни. Възложителят следва да бъде посочен като трето ползващо се лице по тази застраховка. Застраховката следва да покрива отговорността на **ИЗПЪЛНИТЕЛЯ** при пълно или частично неизпълнение на Договора и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличие на основание за това, са за сметка на **ИЗПЪЛНИТЕЛЯ.**

**Задържане и освобождаване на гаранцията**

Чл. 39. (1) **ВЪЗЛОЖИТЕЛЯТ** освобождава гаранцията за изпълнение на Договора в срок от 20 (двадесет) работни дни от извършването на последното плащане по договора.

(2) **ВЪЗЛОЖИТЕЛЯТ** не дължи лихви, такси, комисионни или каквито и да било други плащания върху сумите по предоставената гаранция, независимо от формата, под която е предоставена.

(3) Гаранцията не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към задържане на гаранцията.

(4) **ВЪЗЛОЖИТЕЛЯТ** има право да задържи изцяло или частично гаранцията за изпълнение при пълно или частично неизпълнение на задълженията по настоящия Договор от страна на **ИЗПЪЛНИТЕЛЯ** и/или при разваляне или прекратяване на настоящия Договор по вина на **ИЗПЪЛНИТЕЛЯ**. В тези случаи, **ВЪЗЛОЖИТЕЛЯ** има право да задържи от гаранцията за изпълнение суми, покриващи отговорността на **ИЗПЪЛНИТЕЛЯ** за неизпълнението.

(5) Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради непълно или частично изпълнение на задълженията на **ИЗПЪЛНИТЕЛЯ.**

(6) В случай на задържане от **ВЪЗЛОЖИТЕЛЯ** на сума от гаранцията, **ИЗПЪЛНИТЕЛЯ** е длъжен в срок до 3 (три) дни да допълни съответната гаранция до размера ѝ, уговорен в чл. 35, ал. 1, като внесе усвоената от **ВЪЗЛОЖИТЕЛЯ** сума по сметка на **ВЪЗЛОЖИТЕЛЯ**, или учреди банкова гаранция за сума в размер на усвоената или да застрахова отговорността си до размера в чл. 35, ал. 1.

#### VIII. НЕУСТОЙКИ

Чл. 40. При пълно неизпълнение на договорните задължения виновната страна дължи неустойка в размер на 30 % от стойността на договора.

Чл. 41. За пълно неизпълнение ще се счита:

1.недоставянето на канцеларски материали в размер на 50% от заявката;

2.недоставяне на канцеларски материали /повече от два пъти/, след изпращане на заявка по факс или имейл адрес, както и забава надхвърляща 20 дни.

Чл. 42. При частично неизпълнение на договорните задължения виновната страна дължи неустойка в размер на 20 % от стойността на неизпълнението, но не повече от пълния размер на стойността на заявената доставка.

Чл. 43. Частично неизпълнение е налице:

1.при недоставянето на канцеларски материали в размер по малък от визирания в чл.39, т.1 от настоящия договор;

2. при заплащане на част от стойността на доставените канцеларски материали по направената заявка от страна на Възложителя.

Чл. 44. При неточно изпълнение на договорните задължения виновната страна дължи неустойка в размер на 20 % от стойността на неизпълнението, но не повече от пълния размер на стойността на заявената доставка. За неточно изпълнение ще се счита, когато доставеното не съответства на направената заявка. Неточно изпълнение е налице и когато **ИЗПЪЛНИТЕЛЯТ** достави канцеларски материали, които не съответстват на техническото предложение за изпълнение на поръчката, като същите не са фабрично нови, неупотребявани, не са доставени в оригинална опаковка на производителя и не са произведени от качествени суровини, осигуряващи нормална и безпроблемна експлоатация за периода на ползването им.

Чл. 45. При забавено изпълнение на договорните задължения виновната страна дължи неустойка в размер на 0,2 % от стойността на неизпълнението на работен ден от забавянето. Забавено изпълнение на договорните задължения е налице в случай на недоставяне на канцеларски материали в срока предвиден в чл.10 от настоящия договор, респективно дължимо плащане.

Чл. 46. **ВЪЗЛОЖИТЕЛЯТ** може да претендира обезщетение за нанесени вреди и пропуснати ползи по общия ред, независимо от начислените неустойки и независимо от усвояването на гаранцията за изпълнение, като Възложителят има право да усвои съответните суми от предоставената гаранция.

Чл.47. Неустойките се заплащат незабавно, при поискване от **ВЪЗЛОЖИТЕЛЯ**, по следната банкова сметка: **IBAN BG02CECB979010E7678700, BIC CECBBGSF, при „ЦКБ” АД –клон Монтана**, **гр.Берковица**

В случай че по банковата сметка на **ВЪЗЛОЖИТЕЛЯ** не постъпи сума на неустойката в срок от 5 (пет) работни дни от искането на **ВЪЗЛОЖИТЕЛЯ** за плащане на неустойка, **ВЪЗЛОЖИТЕЛЯ** има право да задържи съответната сума от гаранцията за изпълнение.

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

Чл. 48. (1) Настоящият Договор се прекратява в следните случаи:

1.по взаимно съгласие на Страните, изразено в писмена форма;

2.с изтичане на уговорения срок;

3.с изчерпване на достигнатата стойност по договора;

4.при настъпване на невиновна невъзможност за изпълнение, непредвидено или непредотвратимо събитие от извънреден характер, възникнало след сключването на Договора („непреодолима сила“) продължила повече от 5 (пет) дни.

5. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено.

(2) **ВЪЗЛОЖИТЕЛЯТ** може да прекрати Договора едностранно, без предизвестие:

1 когато **ИЗПЪЛНИТЕЛЯТ** забави изпълнението на задължение по настоящия Договор с повече от 20 (двадесет) дни;

2. при системно (*повече от два пъти*) неизпълнение на задълженията на **ИЗПЪЛНИТЕЛЯ** за доставка, след отправена заявка;

3. когато се установи, че ИЗПЪЛНИТЕЛЯ използва подизпълнител, без да е декларирал това в документите за участие, или е използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на **ВЪЗЛОЖИТЕЛЯ** и в съответствие със ЗОП и настоящия Договор.

(3) Възложителят прекратява Договора в случаите по чл. 118, ал. 1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

(4) Прекратяването става след уреждане на финансовите взаимоотношения между Страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на Договора.

(5) **ВЪЗЛОЖИТЕЛЯТ** може да развали Договора по реда и при условията предвидени в него или в приложимото законодателство.

(6) **ВЪЗЛОЖИТЕЛЯТ** може да прекрати едностранно договора с едномесечно писмено предизвестие отправено до **ИЗПЪЛНИТЕЛЯ**;

1. **НЕПРЕОДОЛИМА СИЛА**

Чл. 49. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от Страните не може да се позовава на непреодолима сила, ако е била в забава и не е информирала другата Страна за възникването на непреодолима сила.

(2) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила.

(3) Докато трае непреодолимата сила, изпълнението на задължението се спира.

(4) Не може да се позовава на непреодолима сила онази Страна, чиято небрежност или умишлени действия или бездействия са довели до невъзможност за изпълнение на Договора.

(5) За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

### **ДОПЪЛНИТЕЛНИ РАЗПОРЕДБИ**

Чл. 50. За всички неуредени в настоящия Договор въпроси се прилага действащото българско законодателство.

Чл. 51. (1) Упълномощени представители на Страните, които могат да приемат и правят заявки по изпълнението на настоящия Договор, подписват необходимите приемо-предавателни протоколи и осъществяват кореспонденция във връзка с настоящия договор са:

**ЗА ВЪЗЛОЖИТЕЛЯ:**

………………………………

Телефон: …………………..

Email: ………………………

Факс………………………...

**ЗА ИЗПЪЛНИТЕЛЯ:**

……………………………..

Телефон: ………………….

Email: ……………………..

Факс……………………….

(2) Всички съобщения и уведомления, свързани с изпълнението на този Договор, следва да съдържат наименованието и номера на Договора, да бъдат в писмена форма за действителност.

(3)Страните се задължават да се информират взаимно за всяка промяна на правния си статут, адресите си на управление, телефоните и лицата, които ги представляват.

(4)Официална кореспонденция между Страните се разменя на посочените в настоящия Договор адреси, освен ако Страните не се информират писмено за други свои адреси. При неуведомяване или несвоевременно уведомяване за промяна на адрес, кореспонденцията изпратена на адресите посочени от страните се считат за валидно изпратени и получени от другата Страна.

(5) Всички съобщения и уведомления се изпращат по пощата с препоръчана пратка или по куриер. Писмените уведомления между Страните по настоящия Договор се считат за валидно изпратени по факс с автоматично генерирано съобщение за получаване от адресата или по електронната поща на страните, подписани с електронен подпис.

Чл. 52. (1) Всички спорове, породени от този Договор ще бъдат разрешени на добра воля по взаимно съгласие между страните.

(2) В случай на непостигане на договореност по реда на предходната алинея, всички спорове, породени от този Договор или отнасящи се до него, включително споровете, отнасящи се до неговото тълкуване, недействителност, неизпълнение или прекратяване ще бъдат отнасяни за разглеждане и решаване от компетентния съд на Република България.

Чл. 53. Нищожността на някоя от клаузите по Договора или на допълнително уговорени условия не води до нищожност на друга клауза или на Договора като цяло.

Чл. 54. Неразделна част от настоящия Договор са следните приложения:

1. Техническа спецификация с Приложение №1 и Приложение №2
2. Техническо предложение на Изпълнителя по образец №8;с приложение 8.1/2
3. Ценово предложение на Изпълнителя по образец №9 с приложение 9.1/2

Настоящият договор се подписа в два еднообразни екземпляра – по един за Изпълнителя и за Възложителя.

ВЪЗЛОЖИТЕЛ: ИЗПЪЛНИТЕЛ: